קופה אמריקה 1937

אליפות אמריקה הדרומית 1937 (בספרדית: Campeonato Sudamericano de Football 1937) היא המהדורה ה-14 של אליפות אמריקה הדרומית בכדורגל. הטורניר נערך בארגנטינה בין ה-27 בדצמבר 1936 ל-1 בפברואר 1937, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שש נבחרות החברות בהתאחדות.

עקב החום (הטורניר נערך בקיץ), רוב המשחקים שוחקו בשעות הלילה (אצטדיונה של סן לורנסו אצטדיון אל גאסומטרו היה האצטדיון היחיד בארגנטינה עם תאורה אז) בזמן שמשחקים אחרים שוחקו בשעות היום ונערכו באצטדיון אלבאר אי טאגלה, אצטדיונה הקודם של ריבר פלייט.

לא היו שלבי מוקדמות לטורניר. המדינות המשתתפות היו ארגנטינה, ברזיל, פרגוואי, צ'ילה, פרו ומחזיקת הגביע אורוגוואי. שש הנבחרות מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. עם סיום המשחקים בבית התקבל שוויון נקודות בין ארגנטינה לברזיל, ולכן שתיהן שיחקו במשחק גמר על זהות הזוכה, שהייתה בסופו של דבר ארגנטינה שניצחה 0–2 בהארכה הודות לצמד שערים של ויסנטה דה לה מאטה.

 אצטדיונים 
בואנוס איירס אצטדיון גאסומטרו אצטדיון אלבאר אי טאגלה קיבולת: 75,000 קיבולת: 40,000 250px 250px

המשחקים

משחק הגמר
ברזיל השתתפה בטורניר ללא שניים מהשחקנים הבולטים שלה, המגן דומינגוס דה גויה (אלוף עם בוקה ג'וניורס שנתיים לפני כן) והחלוץ לאונידאס דה סילבה שזכה לכינוי "היהלום השחור". ברזיל וארגנטינה סיימו עם מספר נקודות זהה בבית ולכן על פי הכללים נערך בין השתיים משחק גמר.

המשחק נערך באצטדיון גאסומטרו ושתי הנבחרות שיחקו משחק ברוטלי עם מספר עבירות קשות. בדקה ה-36' שחקן נבחרת ברזיל, דומינגוס ספיטאלטי, בעט באלימות בפרנסיסקו וראז'ו וכתוצאה מכך החלה מהומה שכללה את כל השחקנים (כולל כמה מחליפים). המשחק נאלץ לפסוק למשך 40 דקות, ושתי דקות בלבד לאחר חזרתו התרחשה מהומה נוספת בה רוברטו פגע בפניו של רוברטו צ'רו הארגנטינאי.

במחצית השנייה הארגנטינאי קרלוס פאוצ'לה החליף את צ'רו וברנבה פריירה החליף את אלברטו זוזאיה. החלוץ בן ה-19 של ארגנטינה, ויסנטה דה לה מאטה, החליף את וראז'ו שנפצע. דה לה מאטה שיחק קודם לכן בטורניר רק בהפסד לאורוגוואי, עם הופעה חלשה.

ארגנטינה וברזיל סיימו בתיקו 0–0 בסיום 90 הדקות, והמשחק ניגש להארכה (כל מחציתה באורך 20 דקות) על מנת לקבוע את זהות הזוכה. דה לה מאטה כבש צמד שערי ניצחון בדקות ה-102' וה-112' וזכה עבור ארגנטינה בתואר הקופה אמריקה החמישי שלה. המשחק בבואנוס איירס נגמר קרוב לשעה 2 בלילה.

כמה עיתונאים ראו במשחק זה כתחילתה של היריבות הגדולה בין ארגנטינה לברזיל. הטורניר הזה היה גם סגירת עידן בכדורגל הארגנטינאי עם השחקנים הבולטים כמו אנריקה גואיטה, זוזאיה, אלחנדרו סקופלי, ברנבה פריירה, קרלוס פאוצ'לה ופרנסיסקו וראז'ו.

ברזיל: שוער ג'וראנדירבלם דומינגוס ספיטאלטיבלם יאוקשר אחורי בריטוקשר אחורי חוסה אוגוסטו בראנדאוקשר אחורי אפונסיניוקיצוני ימני רוברטו קשר התקפי לאוסיניו קשר התקפי סזפרדו דה קוסטה קיצוני שמאלי אלבה דה פדואה לימהחלוץ מרכזי פאטסקומחליפים:חלוץקריירו חלוץאנטוניו אלמיידה חלוץקרבאליו לייטה מאמן: אדמיר פימנטהמרכז|346x346px|לא ממוסגרארגנטינה: שוער פרננדו בלובלם אוסקר טריובלם לואיס פאזיוקשר אחורי אנטוניו ססטרהקשר אחורי ארנסטו לזאטיקשר אחורי סלסטינו מרטינסקיצוני ימני אנריקה גואיטהקשר התקפי פרנסיסקו וראז'ו  קשר התקפי אלברטו זוזאיה קיצוני שמאלי רוברטו צ'רו חלוץ מרכזי אנריקה גרסיהמחליפים:חלוץקרלוס פאוצ'לה חלוץברנבה פריירה חלוץויסנטה דה לה מאטה  מאמנים: מנואל סיאונה

מלכי השערים
שמאל|ממוזער|120px|ראול טורו, סיים כמלך שערי הטורניר
7 שערים
 ראול טורו
5 שערים
 אלברטו זוזאיה
 סברינו וארלה
4 שערים
 לואסיניו
 פאטסקו
3 שערים
 פרנסיסקו וראז'ו
 קרבאליו לייטה
 חואן פיריס

קישורים חיצוניים

 נתונים על קופה אמריקה 1937
קופה אמריקה 1937 בארכיון RSSSF

קטגוריה:קופה אמריקה
קטגוריה:1937 בספורט
קטגוריה:תחרויות כדורגל בארגנטינה